་ཕྲེང་དྲུག་པས་དབུས་
མཛད་པའི་དགོན་དེའི་མཁན་སྤྲུལ་མང་པོས་རབ་གནས་བཅས་ཡིད་བདེ་བར་གྲུབ།
ཡང་སྐྱབས་རྗེ་གྲུབ་དབང་རིན་པོ་ཆེ་ཞལ་བཞུགས་སྐབས་མཚན་བཟང་མངའ་བ་
ལྟ་བུའི་སྐུ་སྟོད་རྒྱས་ཤིང་སྐུ་བོང་ཆེ་བར་བཞུགས་པའང་། གདུང་ཞུགས་འབུལ་སྐབས་
ཆུང་ངུ་ལས་མི་འདུག་པ་མདའ་ཡིས་ཞིབ་ཏུ་ཚད་པ་བཞིན་གསེར་ཟངས་ཀྱི་འདྲ་
ཞལ་ཕྲ་ལྡན་སྤུས་གཙང་བ་ཡིན་ཁུལ་དུ་བྱས་པ་ད་ལྟ་གསེར་ཁང་ནང་དུ་བཞུགས།
གཞན་ཡང་རྒྱུད་ལས། དེ་ཕྱིར་མོས་གུས་ལྡན་པའི་སློབ་མ་ཡིས། །བླ་མ་འདས་ནས་
གུས་པས་མཆོད་བྱས་ན། །ཐུགས་ཀྱི་དགོངས་པ་གོང་ནས་ཡོངས་རྫོགས་ཤིང་། །སློབ་
མས་བླ་མའི་རྣམ་ཐར་བསྙེགས་པར་འགྱུར། །བླ་མ་འདས་པའི་ལོ་ཟླ་ཚེས་གྲངས་
ལ༑ ༑ངེས་པར་བཟུང་ནས་མཆོད་པ་བྱས་གྱུར་ན། །བསྐལ་མང་བསགས་པའི་སྡིག་
ཆེན་རབ་བཅོམ་ནས། །ཤིན་ཏུ་མི་བཟད་གཤིན་རྗེའི་གྲོང་ལས་ཐར། །སྟོང་གསུམ་
སེམས་ཅན་མིག་ཕྲལ་སྲོག་ཉམས་པར། །མིག་སྲོག་བྱིན་ཀྱང་དགེ་བའི་དཔེར་མི་
ཕོད། །ཅེས་སོགས་རྒྱ་ཆེར་གསུངས་པའི་དོན་དྲན་ནས། རྒྱལ་ཟླའི་ཚེས་བཅུའི་དུས་
ཆེན་ལ་དུས་དྲན་གྱི་འདས་མཆོད་ཤིང་གླང་ལོ་ནས་བཟུངས་བསྟར་ཆགས་སུ་རྒྱུན་
འཛུགས་བྱས་ཏེ། དེ་ལའང༌། མར་མེ་ཁྲི། ལྷ་བཤོས་རྒྱན་ལྡན་སྟོང་། སྤོས་དང་
ཡོན་ཆབ་ཚོགས་མཆོད་ཆས་གཟབ་སྤྲོས་དང༌། དགེ་འདུན་པའང་ཕྱེད་སུམ་བརྒྱ་
འམ་ཉིས་བརྒྱ་ལས་མི་ཉུང་བའི་འདུས་པ་བྱུང་ཚད་ལ་བསྙེན་བཀུར་གྱིས་དཀྱིལ་
འཁོར་ཀུན་གྱི་ཁྱབ་བདག་བླ་མ་མཆོད་པ་དངོས་གྲུབ་རྒྱ་མཚོའི་ཆོ་ག་ལ་འབད་
པར་བསྐུལ། གཞན་ཡང་རས་བྲིས་ཀྱི་ཞལ་ཐང༌། སྟོན་པ་ལ་གནས་བཅུས་བསྐོར་
~225-

ཁྲོ་ལྗོངས་གནའ་རབས་དབེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དང་པོ།
བ་དང་། རྒྱལ་བཀའ་རིན་པོ་ཆེ་གསར་བསླུས་ལ་གླེགས་ཤིང་། དཔེ་ཐག་ཆབ་ལྡན་
གདོང་དར་སོགས་སྲི་ཞུའི་རྣམ་འགྱུར་ཅི་འཁྱོལ། ཀུན་མཁྱེན་ཆེན་པོའི་གསུང་གསང་
སྙིང་འགྲེལ་བཤད་ཕྱོགས་བཅུའི་མུན་སེལ། གསུང་འཐོར་བུ་བཅས་བྲི་བསྐོས་སོགས་
བརྟེན་པ་སྐུ་གསུང་ཐུགས་རྟེན་ཇི་འགྲུབ་དང་། རྟེན་གཞི་གཙུག་ལག་ཁང་བཞེངས་
པའང་། སྤྱིར་བསྟན་པ་འཇིག་ལ་ཉེ་བ་ད་ལྟའི་དུས་ལྟ་བུར་འབད་པ་གང་ཡོད་ཀྱིས་
བསྟན་པ་ལ་བྱ་བ་བྱེད་པ་ནི་ཡོན་ཏན་བསམ་གྱིས་མི་ཁྱབ་པས། རྟེན་གསུམ་བཞེངས་
པ༑ ཆོས་འཆད་པ། དགེ་འདུན་ལ་བསྙེན་བཀུར་བྱེད་པ་རྣམས། དཀོན་མཆོག་
ལ་བྱ་བ་བྱས་པ་ཡིན་ཅིང༌། ཁྱད་པར་སྡེ་སྣོད་ལ་གཙུག་ལག་ཅེས་བརྗོད་པས་དེ་
བཞུགས་པའི་གནས་ནི་གཙུག་ལག་ཁང་སྟེ། དེ་ཉིད་བསྐྲུན་པ་དང་། དགེ་འདུན་
གྱི་སྡེ་འཛུགས་པ་ནི་རྒྱལ་བའི་བསྟན་པ་ལ་བྱ་བ་བྱེད་པ་ཡིན་པ་དང༌། ཁྱད་པར་
གནས་འདིར་གྲུབ་དབང་བླ་མ་རིན་པོ་ཆེ་ཉིད་ཐོག་མར་སྐུ་བལྟམས། བར་དུ་མ་
དང་ མཁའ་ འགྲོས་ ལུང་ བསྟན་ པ་བཞིན་བཞུགས་གནས་ མཛད་ དེ་ མཆོག་ གི་
དངོས་གྲུབ་བདག་གིར་བཞེས་ཤིང༌།གདུལ་བྱ་བསམ་གྱིས་མི་ཁྱབ་པ་ལ་ཐེག་
མཆོག་རྫོགས་པ་ཆེན་པོའི་ཆོས་ཀྱི་འཁོར་ལོ་རྒྱ་ཆེ་ལ་རྒྱུན་རིང་བར་བསྐོར་ནས་
སྐྱེ་རྒུ་ཕལ་མོ་ཆེ་སྨིན་ཅིང་གྲོལ་བར་མཛད་པ་དང་། སྐུ་ཚེ་དེ་ཉིད་ཀྱི་མཛད་པ་དོན་
གཉིས་མཐར་ཕྱིན་ནས་ཡོངས་སུ་མྱ་ངན་ལས་འདའ་བའི་ཚུལ་བསྟན་པ་བཅས།
རྗེ་དེ་ཉིད་ཀྱི་དགོངས་པའི་བྱིན་རླབས་ཆགས་པའི་གནས་སུ་རྗེས་འཇུག་རྣམས་
ཀྱིས་སྒྲུབ་ན་དངོས་གྲུབ་ཇི་ལྟར་འདོད་པ་བཞིན་འཇོ་བ་སྟེ། འདུལ་མངོན་ལྟར་གྲོང་
ལས་རྒྱང་རིང་ཤིང་དབེན་པའི་ཡོན་ཏན་ཚང་བ། ས་ཡི་དཔྱད་ལེགས་ཤིང་ཞི་གནས་
-226-

རྗེ་བཙུན་གྲུབ་པའི་དབང་ཕྱུག་རིག་འཛིན་འགྲོ་འདུལ་དཔའ་བོ་རྡོ་རྗེའི་རྣམ་ཐར་སྐལ་བཟང་ཡིད་ཀྱི་གདུང་སེལ།
,,:,
བསྒོམ་པའི་གནས་ནགས་ཚལ་ལྷུན་སྟག་པ། ལྷག་མཐོང་གི་གནས་དྭངས་ཤིང་མཐོ་
བ༑ རྫོགས་པ་ཆེན་པོ་བསྒོམ་པའི་གནས་རིག་པ་དྭངས་ཤིང་ས་ཁོད་ཡངས་ལ་ཉི་
ཟླ་ཤར་ནུབ་ཀྱི་ཐག་རིང་བ་སོགས་ཀྱི་ཡོན་ཏན་ཡོངས་སུ་རྫོགས་པ། ཆོས་རྒྱལ་སྲོང་
བཙན་དང་ཁྲི་སྲོང་གི་བཞེད་པ་ལྟར་ཆུ་བོ་འབེབ་རྒྱུན་སོགས་སྒྲུབ་གནས་ཡོན་ཏན་
མ་ཚང་བ་མེད་པ་འདིར། དམ་པ་ཉིད་ཀུན་སྤངས་བྱ་བཏང་གི་བརྟུལ་ཞུགས་ལྷུར་
ལེན་གྱིས་བཞུགས་གནས་ཆར་སྐྱོབ་ཙམ་འཁོས་དམན་ཞིག་ལ་བརྟེན་མཛད་
ཡིན་མོད། གསུང་རྟེན་གཙོ་བོ་གྱུར་པའི་རྟེན་གསུམ་རྣམས་ཀྱང་བཞུགས་གནས་
ཀྱིས་འོ་བརྒྱལ་བ་ལས་བཟློག་པའི་ཕྱིར་དང་། ཁྱད་པར་གྲུབ་དབང་བླ་མ་རིན་པོ་
ཆེས་གསུང་གི་ཐ་མ་ལྟ་བུར་གནས་འདིར་གཙུག་ལག་ཁང་ཞིག་གྲུབ་པར་གྱིས་
ཞེས་ཕེབས་པའང་དོན་ཆེན་པོ་དང་ལྡན་པ་ཡིན་ནོ་སྙམ་པ་བཅས། ཕན་ཡོན་དང་
དགོས་ཆེད་བླ་མའི་བཀའ་སོགས་སྒོ་དུ་མ་ལ་བསམ་ནས་རང་འདོད་ཆོས་བརྒྱད་
ཀྱི་བསམ་པ་བློས་སྤངས་ཏེ། རྗེ་དམ་པའི་དགོངས་རྫོགས་ལ་དམིགས་ནས་བྱ་བ་
ཅུང་ཟད་ཙམ་ལག་ཏུ་ལེན་པ་ཡན་ཆད་ཕན་བདེའི་དཔལ་འབྱོར་ལ་སྦྱོར་བའི་བསྔོ་བ་
དང་བཅས་བསྒྲུབ་པ་དང་། སྔགས་ཀྱི་དུས་དྲན་མཆོད་པ་ཟླ་ཁོངས་རེར་དྲུག་དྲུག་
དང་། སོ་ཐར་གྱི་གསོ་སྦྱོང་ཡར་མར་གཉིས་བཅས་ལོ་འཁོར་རེར་དུས་མཆོད་བདུན་
ཅུ་དོན་གཉིས། གསོ་སྦྱོང་ཉེར་བཞི་བཅས་ལ་མར་མེ་ཁྲི་ཕྲག་འགྲོ་ངེས་དང་། འདུས་
པ་ལ་མང་ཇ་དང་ཚོགས་ཀྱི་མཆོད་པ་བཅས་ཀྱིས་དགྱེས་པ་བསྐང་བ་སོགས་བྱ་བ་
གང་བརྩམས་ཀུན་ཀྱང་། འགྲོ་མགོན་བླ་མ་རྡོ་རྗེ་འཆང་ཆེན་པོའི་ཐུགས་རྗེའི་མཐུ་
ལ་བརྟེན་ནས་གེགས་མེད་ཅིང་ལེགས་ལམ་ཡང་དག་པར་གྲུབ་པ་ཡིན་ནོ། །
~227-

ཁྲོ་ལྗོངས་གནའ་རབས་དབེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དང་པོ།
སླར་སྨྲས་པ། སྲས་བཅས་རྒྱལ་བ་ཀུན་གྱི་ཡོན་ཏན་དང་། །གསང་གསུམ་
ཕྲིན་ལས་གཅིག་བསྡུས་བསྟན་འགྲོའི་མགོན། །གྲོལ་བ་བཞི་ལྡན་ཐབས་མཁས་
ཐུགས་རྗེའི་བདག །མཚུངས་བྲལ་རྡོ་རྗེ་འཆང་དེར་སྙིང་ནས་གུས། །སེམས་ཀྱི་
རྙོགས་མ་རབ་དྭངས་དད་པ་ཡིས། །རྣམ་འདྲེན་རྗེ་བཙུན་བླ་མའི་མཚན་དཔེ་
ཞལ། །གང་ཞིག་མིག་གི་བདུད་རྩིར་གྱུར་པ་ཀུན། །ངན་འགྲོའི་སྒོ་འཕར་ཆོད་ཕྱིར་
མཐོང་གྲོལ་ཡིན། །ཟབ་དང་རྒྱ་ཆེན་དོན་བཟང་བདུད་རྩིའི་བཅུད། །སྐལ་ལྡན་རྣ་
བའི་དགའ་སྟོན་འགྱེད་པ་ཡིན། །གསུང་ཙམ་ཐོས་པས་དག་པའི་ཞིང་དྲངས་ཕྱིར།
།ཆོས་རྗེ་བླ་མའི་གསུང་གསང་ཐོས་གྲོལ་ཡིན། །ཕན་ནུས་ཟབ་མོའི་དབང་གི་རྒྱུད་
སྨིན་ནས། །སྐད་ཅིག་རྡོ་རྗེ་འཆང་གི་སར་བཀོད་ཅིང༌། །སྐུ་པལ་རང་བསྲེལ་དང་
ནི་ཕྱག་གིས་ཀྱང་། །རེག་ཙམ་ཐམས་ཅད་གྲོལ་ཕྱིར་རེག་གྲོལ་ཡིན། །ཐེག་དགུའི་
རྩེ་རྒྱལ་འོད་གསལ་རྫོགས་པ་ཚེའི། །གདམས་ཟབ་སྲིད་ན་འཕྲད་དཀའི་སྙན་བརྒྱུད་
སྐོར། །སྐལ་བཟང་ཡིད་ལ་ཆོས་དབང་བསྐུར་ཐོབ་རྣམས། །གདོད་མའི་གཏན་
སྲིད་ཟིན་པས་མྱོང་གྲོལ་ལགས། །རྒྱལ་བ་དགྱེས་པའི་ཚུལ་ཁྲིམས་རྣམ་དག་
པས། །ཉོན་མོངས་དྲི་མ་སྤངས་པའི་ཡོན་ཏན་དྲི། །བསུང་ཞིམ་གཞན་གྱིས་འདྲན་
བྲལ་སུ་ཞིག་གི། །དྲི་འཛིན་དཔལ་དུ་ཐོབ་རྣམས་ཚོར་གྲོལ་ཡིན། །མ་འོངས་དུས་
མཐར་མཚན་ཙམ་ཐོས་པ་ནས། །བཟང་ངན་ལས་ཀྱིས་འབྲེལ་བའི་སྐྱེ་རྒུ་ཀུན། །གང་
གི་ཡོན་ཏན་ཆ་ཙམ་དྲན་པས་ཀྱང༌། །བསྐལ་མང་ལས་ངན་ཟད་ཕྱིར་དྲན་གྲོལ་
ཏེ༑ ༑རྒྱུད་ལུང་མན་ངག་གསུམ་གྱི་ཚད་མ་ཉིད། །འཁྲུལ་མེད་རྡོ་རྗེའི་ལུང་གིས་
བསྔགས་པ་བཞིན། །སྙན་ཚིག་རབ་བརྟགས་རྒྱན་འདྲ་མ་ཡིན་པར། །བསྔགས་
~228-

རྗེ་བཙུན་གྲུབ་པའི་དབང་ཕྱུག་རིག་འཛིན་འགྲོ་འདུལ་དཔའ་བོ་རྡོ་རྗེའི་རྣམ་ཐར་སྐལ་བཟང་ཡིད་ཀྱི་གདུང་སེལ།
འོས་ཡོན་ཏན་ཅན་དེར་ཅིས་མི་དད། །མཁྱེན་གཉིས་ཤེས་རབ་རལ་གྲི་གདེངས་མཛད་
པའི། །འཇམ་དཔལ་སྨྲ་བའི་དབང་པོས་བརྗོད་དཀའི་གནས། །གང་གི་གསང་
གསུམ་ཡོན་ཏན་རྒྱ་མཚོ་ལ། །རྨོངས་བློའི་ཕུལ་གྱིས་གཞལ་བྱར་མ་གྱུར་ཅིང་། །གཅིག་
ཏུ་ཚིག་ལ་རྨོངས་པ་བླུན་པོའི་ངག །གཉིས་སུ་འཕགས་ཆེན་སྤྱོད་ཡུལ་གཞལ་མེད་
པའི། །རྣམ་ཐར་བྲི་བའི་སྤོབས་པ་ལ་ཉེ་བའི། །རང་རྒྱུད་ཡོན་ཏན་དབེན་པར་ངེས་
མཐོང་ཡང༌། །སྐྱེས་ཆེན་དུ་མས་ཡང་ཡང་བཀས་བསྐུལ་དང༌། །རང་སློབ་དགེ་
སློང་པུཎྱེའི་མིང་ཅན་གྱིས། །ནན་ཏན་བསྐུལ་ངོ་ལྡོག་པར་མ་ནུས་ནས། །རང་བློས་
ཟིན་པ་སྒྲོ་སྐུར་མེད་པར་བྲིས། །དམ་པའི་སྤྱོད་ཚུལ་ཆ་ཙམ་གླེང་བ་ཡི། །བསོད་
ནམས་ནམ་མཁར་མཉམ་པར་ངེས་ནས་ཀྱང་། །ཆུ་གཏེར་ལས་བླངས་སྐྲ་རྩེའི་ཐིགས་
འདྲ་འདིའི། །དགེ་ཚོགས་གང་མཆིས་མཁའ་ཁྱབ་འགྲོ་ལ་བསྔོ། །རྗོད་བྱེད་ཚིག་
ལ་མཁས་རྣམས་ཐུགས་ཁྲེལ་ཡང་། །བརྗོད་བྱ་སྒྲོ་སྐུར་བྲལ་བའི་དོན་སྟོན་པས། །མཁས་
ཚུལ་འཆང་རྣམས་ས་བོན་ཙམ་འདི་ལས། །ཚིག་ཚོགས་དཔག་བསམ་ལྗོན་འདྲ་
དབྱེ་བར་བསྐུལ། །སྐྱབས་གཅིག་འཁོར་ལོའི་དབང་ཕྱུག་རྡོ་རྗེ་འཆང་། །རིག་འཛིན་
འགྲོ་འདུལ་དཔའ་བོ་རྡོ་རྗེ་ཞེས། །མཚན་ཐོས་སྲིད་པའི་སྡུག་བསྔལ་སྐྱོབ་པ་
དེའི། །གྲགས་པའི་བ་དན་སྲིད་ཞིའི་ཁོངས་ཁྱབ་པས། །འདི་ལ་ཐེ་ཚོམ་ལོག་ལྟ་
མེད་མོད་ཀྱང༌། །འོན་ཏེ་སྐལ་ངན་སྙིགས་མའི་དམུ་རྒོད་འགྲོས། །དམ་པ་རྣམས་
ལ་མི་སྙན་སྒྲོགས་བྱེད་ཅིང༌། །ནག་པོའི་ཆོས་བཞིར་སྤྱོད་པ་རང་གཤིས་ཏེ། །ཀུན་
ཀྱང་གནས་ངན་ལེན་ལས་མྱུར་ཐར་ནས། །དད་དང་དག་པའི་སྣང་བ་རབ་རྒྱས་
པས། །རྗེ་བཙུན་བླ་མའི་ཐུགས་སྨོན་ཇི་བཞིན་དུ། །ནམ་ཞིག་གང་གི་གདུལ་བྱར་
~229~

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དང་པོ།
གྱུར་པར་སྨོན། །དུས་འདིར་སངས་རྒྱས་མི་གཟུགས་བྱོན་པ་ཡི། །མཁས་གྲུབ་རྒྱ་
མཚོའི་གཙུག་རྒྱན་ལྟར་གྱུར་པའི། །འབྲེལ་ཚད་དོན་ལྡན་གང་ལ་དད་པ་ཀུན། །སྟོན་
འཁོར་ཚོམ་བུ་གཅིག་ཏུ་གྲོལ་བར་ཤོག །བདག་ཀྱང་རྟག་ཏུ་ཙནྡན་དྲི་བཟུང་
ལྟར། །ཁྱབ་བདག་བླ་མ་མཆོག་དང་མི་འབྲལ་ཞིང༌། །རྟག་ཏུ་མཉེས་པའི་བྱ་བས་
དགྱེས་པ་བསྐང༌། །གསུང་གི་མཛོད་འཛིན་ཐུགས་ཀྱི་དགོངས་བཅུད་ལོན། །དམ་
པའི་ཕྲིན་ལས་སྤེལ་བྱའི་བྱེད་པོར་ཤོག །
ཅེས་སྐྱབས་རྗེ་བཀའ་དྲིན་སུམ་ལྡན་མཆོག་གི་རྣམ་ཐར་ཞལ་གསུངས་ལས་རྒྱས་ཙམ་བྲི་
བར་མོས་འདུན་ཡོད་པ་དང་། རྫོ་ང་སར་མཁྱེན་སྤྲུལ་རིན་པོ་ཆེ་འཇམ་དབྱངས་ཆོས་ཀྱི་བློ་གྲོས་མཆོག་
གི་ཞལ་གསུངས་རྣམ་ཐར་གོ་རིམ་ཞིབ་བསྒྲིག་ཀྱིས་རྣམ་ཐར་རྒྱས་པ་ཞིག་བྲི་དགོས་ཞེས་ཕྱག་བྲིས་སྤྱི་
བོར་ཕེབས་པས། ཞལ་གསུངས་བྱིན་རླབས་ཅན་ལ་བཅོས་བསྒྱུར་མ་བྱས་ནས་རང་སོར་བཞག །མཐའ་
ཕུད་ནས་སྤར་དུ་བཀོད་པ་འདི་ལྟར་ལ། དམ་པ་མཆོག་གི་བཀའ་བཅག་གི་ཉེས་པ་མི་འབྱུང་བའི་
དང་ལེན་ཞུ་ཕྱིར། རག་སྤྲུལ་རིན་པོ་ཆེ་ཐུབ་བསྟན་བཤད་སྒྲུབ་རྒྱ་མཚོ་དང་ཁོ་བོ་བཅས་ཀྱིས་རྩ་ཐོ་
རེ་བཀོད་ཀྱང་། དེ་ངང་ཡུན་རིང་ལྷག་པ། ཕྱིས་སུ་རང་སློབ་དགེ་སློང་བསོད་ནམས་ནོར་བུ་ནས་
དངོས་པོའི་མཎྜལ་རྒྱ་ཆེན་བཅས་རྣམ་ཐར་རྒྱས་པ་ཞིག་བྲི་རོགས་ཞེས་ལན་གྲངས་མང་པོར་ནན་
ཏན་གྱིས་བསྐུལ་བས་ལྷན་ཅིག་བྱེད་པའི་རྐྱེན་བྱས་ནས། ཚིག་སྦྱོར་ལ་ལྡེབ་ལེགས་དང་སྙན་ཆ་བཙལ་
བར་མ་བྱས་པར་དོན་སྒྲོ་སྐུར་དང་བྲལ་བར་རྒྱས་བསྡུས་འཚམས་པོར་བཀོད་པ་གྲྭ་སློབ་ཀུན་
བཟང་རྣམ་རྒྱལ་ལ་ཡི་གེའི་འདུ་བྱེད་བསྐྲུན་དུ་བཅུག་ནས་རང་གནས་བཀྲ་ཤིས་དགེ་འཕེལ་གླིང་
དུ་རིག་པ་འཛིན་པ་འགྱུར་མེད་རྡོ་རྗེས་ཤིང་བྱ་ཆུ་སྟོད་ཟླ་བའི་ཚེས་བཅོ་ལྔ་ཉིན་མཐར་ཆགས་སུ་
གྲུབ་པར་བགྱིས་པ་བཀྲ་ཤིས་དགེ་ལེགས་འཕེལ།། །།
~230~

རྗེ་བཙུན་གྲུབ་པའི་དབང་ཕྱུག་རིག་འཛིན་འགྲོ་འདུལ་དཔའ་བོ་རྡོ་རྗེའི་རྣམ་ཐར་སྐལ་བཟང་ཡིད་ཀྱི་གདུང་སེལ།
ཁྱབ་བདག་ཀུན་བཟང་བླ་མ་རྡོ་རྗེ་འཆང་། །དྲན་པས་སྙིང་གི་གདུང་སེལ་རྣམ་
པར་ཐར། །གང་གི་གསང་བ་གསུམ་གྱིས་བྱིན་བརླབས་པ། །འགྱུར་མེད་རྡོ་རྗེའི་
མཁྱེན་བརྩེའི་ཀློང་ནས་སྤྲོས། །སྒྲོ་སྐུར་སྤངས་པའི་དྲང་སྲོང་བདེན་པའི་གཏམ། །འདི་
མཇལ་བླ་མ་གདོད་མའི་མགོན་པོ་མཆོག །དངོས་སུ་མཇལ་འདྲའི་དད་མོས་གདུང་
བ་འཕེལ། །ཚེ་རབས་ཀུན་དུ་རྗེས་འཛིན་གསོལ་བ་འདེབས། །ཞབས་མཐིལ་བདེ་
ཆེན་འཁོར་ལོར་བརྟེན་པ་དང་། །གསུང་གི་བཅུད་ཐོབ་དགོངས་བརྒྱུད་བྱིན་རླབས་
འཕོས། །ཆོས་ཅན་སྣང་བ་ཆོས་ཉིད་དབྱིངས་སུ་ཟད། །ཀ་དག་ཀུན་བཟང་ཆོས་
སྐུ་མངོན་གྱུར་ཤོག །
ཅེས་པའང་བཀའ་འབངས་ཀྱི་གྲལ་མཐར་འཁོད་པ་འཇམ་དབྱངས་མཁྱེན་བརྩེའི་རྣམ་
རོལ་སྤྲུལ་མིང་པ་བློ་གྲོས་རྒྱ་མཚོས་རྣམ་ཐར་ཐོག་མར་མཇལ་བ་ན་དད་མོས་དྲག་པོས་ཆེད་དུ་
བརྗོད་པ་དགེ་ལེགས་སུ་གྱུར་ཅིག །མངྒ་ལཾ།། །།